cyanic-selkie/wikianc huggingface dataset:
Calonge de Segarra
Calonge de Segarra ye un municipio catalán situato en a provincia de Barcelona, comarca de l'Anoya y partiu chudicial d'Igualada.
Semicultismos en francés
Semicultismos d'orichen latín puro
Son semicultismos de la mesma familia que chapitre palabras derivadas de CAPUT, CAPITIS como chapitrer, chapiteau y cheptel. En realidat cheptel ye una palabra refeita a partir de la palabra patrimonial chetel de lo sieglo XI.
Calonge de Segarra
A suya población ye de 205 habitants (2007), en una superficie de 37,15 km² y con una densidat de población de 5,52 hab/km².
Semicultismos en francés
Semicultismos d'orichen griego
Estioron parolas latinas d'orichen griego orichinadoras de semicultismos en luengas romances: ANGELU, APOSTOLU, CANONICU, COEMETERIU, COPHINU, DIABOLU, DIACONU, ECCLESIA, ENCAUSTU, EPISCOPU, EPISTULA, EVANGELIU, GRAMMATICA, IDOLU, MONACU, ORGANU, ORPHANU, PARABOLA, PAROECIA y SYNODU.
Calonge de Segarra
Calonge de Segarra ye situata a 643 metros d'altaria sobre o livel d'a mar. D'o suyo termin municipal fan parte os lugars de Aleny, Dusfort, Mirambell, Sant Pere de l'Arç y El Soler.
Semicultismos en francés
Semicultismos d'orichen griego
S'observa rotacismo en apôtre, diacre, encre y épitre.
Calonge de Segarra
Demografía
En 1717 encorpora Aleny y Dusfort; y en 1857, Sampassalàs (Sant Pesselaç) y Mirambell.
Semicultismos en francés
Semicultismos d'orichen griego
En esta tabla s'observa evolucions de terminacions como:
Variants semicultas de prefixos
Bi ha variants semicultas de prefixos, por eixemplo vi- (vicomte) ye la variant semiculta de lo prefixo vice- (vice-roi).
Serrezuela
Serrezuela puede fer referencia a:
Festival d'a Canción Caribenya
Lo Festival d'a Canción Caribenya ye una competición anyal de cancions celebrau entre los países d'a Unión Caribenya de Radiodifusión (UCR). Ye la competición de cancions millor valorada d'o Caribe. A ormino, se refiere como lo Festival d'a Canción d'Eurovisión, y en ocasions clamau erroniament lo Festival d'a URC.
Cada isla y país participants realizan una final nacional an se tría un ganador. Esta s'emite en directo en a competición nacional per las estacions de televisión d'os miembros d'a URC. Lo ganador d'esta final se presentará alavez a la competición. En o festival, lo finalista represienta a lo suyo país.
Lo programa ha estau emitiu en directo dende que s'engueró en 1984.
1657
Atros países
right|thumb|250px|O rei [[Frederico I de Prusia, naixito l'11 de chulio de 1657.]]
Alèxia Putellas i Segura
Alèxia Putellas i Segura (Mollet del Vallès, Vallès Oriental, 4 de febrero d'o 1994) ye una futbolista catalana que chuga de debantera u centrocampista en o FC Barcelona d'a Primera División d'Espanya. Previament chugó en o Centre d'Esports Sabadell Futbol Club, en o Real Club Deportiu Espanyol y en o Levante Unión Deportiva. Ye a primera capitana de l'equipo, estando esleída por as suyas companyeras. Amás, ye internacional con a Selección femenina de fútbol d'Espanya y tién o récord d'internacionalidatz dimpués de superar l'anterior récord de Marta Torrejón de 90. En 2021 estió gualardonada por a UEFA como millor chugadora d'a temporada 2020-21 (Premio The Best FIFA de 2021), y o 29 de noviembre d'o mesmo anyo ganó tamién o Balón d'Oro.
Bielefeld
Bielefeld ye una ciudat de Renania d'o Norte-Westfalia, Alemanya.
Pasau perfecto composau d'indicativo en aragonés
O pasau perfecto composau d'indicativo en idioma aragonés ye:
En cheso y bellas parlas centro-orientals conservaderas se troba encara o uso d'o verbo ser como verbo auxiliar pa os verbos de intransitivos de movimiento, verbos reflexivos, naixer y morir como en l'aragonés medieval y as fases medievals de muitas luengas neolatinas. N'estos casos o participio concuerda en chenero y numero con o subchecto. D'esta manera o verbo puyar se conchugaría.
Chuan IV Ducas Lascaris
Chuan IV Ducas Lascaris, naxito o 25 d'aviento de 1250 de Constantinoble y muerto arredol de 1350, estió emperador de l'Imperio de Nicea dende o 18 d'agosto de 1258 dica o 25 d'aviento de 1261. Yera fillo de Teodoro II Lascaris y de Elena Asenina, y perteneixeba a la familia Lascaris.
Saint-Pierre-du-Perray
Saint-Pierre-du-Perray ye una comuna situata en o departamento francés d'Essonne, o districto d'Évry, o cantón d'Épinay-sous-Sénart y a rechión d'a Isla de Francia.
A suya población ye de 7844 habitants, en una superficie de 11,59 km².
Hermes
thumb|180px|Hermes ingenui, copia romana de l'orichinal griego d'o sieglo Va.C., [[museo Pío-Clementino, Vaticano.]]
Hermes (en griego antigo Έρμῆς) ye, en a mitolochía griega, o dios olimpico mensachero, d'as buegas y os viachers que las cruzan, d'os pastors, d'os oradors y o inchenio, d'os poetas, de l'atletismo, d'os pesos y mesuras, d'os inventos y o comercio en cheneral, d'a estucia d'os ladrons. Fillo de Zeus y a pleyade Maya. O himno homerico a Hermes lo invoca como o «de multiforme inchenio (polytropos), d'astutos pensamientos, ladrón, chefe d'os suenyos, espía nocturno, guardián d'as puertas, que muit pronto habría de fer charrar de gloriosas accions debant d'os immortals dioses.»
Tuca de Cllarabida Occidental
A tuca de Cllarabida Occidental (en francés Clarabide Occidental) ye una tuca d'os Pireneus de 3.008 metros y una prominencia de 11 metros que se troba entre a provincia de Uesca (Aragón) y os Altos Pireneus (Occitania).
Mickey Rooney
Mickey Rooney (nombre artistico de Joseph Yule, Jr) estió un actor estausunidense, naixiu o 23 de setiembre de 1920 de Brooklyn (Nueva York, Nueva York y muerto en Los Angeles (California) o 6 d'abril de 2014.
Premios
En 1939, Rooney fue nominau a l'Oscar a o Millor Actor por o suyo papel en a cinta Babes in Arms, de Busby Berkeley, y tamién en 1943 por The Human Comedy, de Clarence Brown.
Merindad de Cuesta Urria
Merindad de Cuesta Urria ye un municipio d'a comunidat autonoma castellanoleyonesa d'a provincia de Burgos, situau en a comarca de Las Merindades y partiu chudicial de Villarcayo de Merindad de Castilla la Vieja.
Receswinto
Receswinto (Raikaswinþs en gotico, Recceswinthus, Reccesvinthus u Recesvindus en latín) estió un sobirán de los visigodos que reinó entre los anyos 649 y 672. Chunto con Cindaswinto creyó lo Liber Iudiciorum, libro de leis comuns pa los visigodos y los hispanorromans.
Merindad de Cuesta Urria
A suya población ye de 463 habitants (2008), en una superficie de 121,97 km², con una densidat de población de 3,80 hab/km².
Cheografía
A localidat de Merindad de Cuesta Urria ye situada a 559 metros d'altaria sobre lo livel d'a mar, a una distancia de 80 km d'a ciudat de Burgos, a capital d'a suya provincia.
Teve
Teve (en francés Thèbe) ye una comuna occitana en o departamento francés d'Altos Pireneus, districto de Banyeras de Bigorra, cantón d'a Val de Varossa y rechión d'Occitania. A comuna yera parte de l'antiga provincia de Bigorra.
Merindad de Cuesta Urria
Cheografía
D'o suyo termin municipal en fan parte os lugars de Baillo, Cebolleros, Extramiana, Mijangos, Nofuentes (en ye a suya capital), Paralacuesta, Pradolamata, Quintanalacuesta, Quintanilla-Montecabezas, San Cristóbal de Almendres, Urria, Villapanillo, Villavedeo, Ael, Almendres, Casares, Hierro, Lechedo, Quintana Entrepeñas, Las Quintanillas, Ribamartín, Santa Coloma, Valdelacuesta, Valmayor de Cuesta Urria y Villamagrín.
Teve
A suya población ye de 49 habitants (1999) en una superficie de 7,60 km², con una densidat de población de 6,44 hab/km².
Pico Audoubert
O pico Audoubert (en francés pic Audoubert) ye un pico d'os Pireneus de 3.045 metros y una prominencia de 15 metros que se troba entre a provincia de Uesca (Aragón) y l'Alta Garona (Occitania).
Toponimia
Ye nombrau asinas en honor d'o pireneista Louis Audoubert (Casèras, Alta Garona, 24 de marzo de 1935).
Filo (botanica)
O filo d'una enreligadera u planta trepadora ye una fuella, peciolo u tallo especializaus pa refirmar-se, apegar-se en atra planta u en atra estructura dreita creixendo-ie arredol. En as enreligaderas parasitas os filos tamién pa invadir as celulas d'a planta güespe. No tiene forma de lama u fuella pero puede fer a fotosintesi. Se pueden formar a partir de chitos modificaus, fuellas modificadas u brancas auxiliars y son sensibles a productos quimicos trasportaus por l'aire que determinan a dirección de creiximiento (quimiotropismo), como por eixemplo en a Cuscuta.
Bi ha filos d'a vinya u vit que reciben a denominación de tihereta con castellanización fonetica en buena part de l'Alto Aragón d'alcuerdo con l'ALEANR, porque creixen a pars en os ixarmientos.
Matsuo Bashō
Matsuo Bashō, naixito de Ueno en 1644 y muerto en Osaka, 28 de noviembre de 1694 estió un poeta chaponés que fue o mas famoso en o Periodo Edo (1603-1868) de Chapón y muitos d'os suyos poemas pueden veyer-se en monumento y puestos importants.
Vivió en Tokio d'antis mas dita Edo, y pelegrinó como moncho d'o budismo zen. A suya especialidat estió lo haikai, estrofa de tres versos, o primero y o tercero de cinco silabas, y o segundo de siet, asuya obras mas conoixita ye Oku no Hosomichi.
Dependencias Federals Venezolanas
250px|thumb|right|[[Los Roques, Dependencias Federals]]
Branca
thumb|right|250px|Una branca. En aragonés, una branca ye la parte tova sin crosta ni croster en o tallo de muitas plantas, como ye l'estremo poco lenyoso d'as ramas d'árbols y arbustos per a on creixen as fuellas, u lo tallo enter en as plantas herbacias (no lenyosas). En as plantas lenyosas, se i dicen brancas as «rametas» nuevas, mes finas, que encara no be han puesto formar crosta, y que percullan («brotan») secundariament d'as ramas (ya lenyosas, con crosta).
A palabra tiene importancia en a vita tradicional d'os nuclios ganaders perque bels árbols tienen a follamen comestible y tradicionalment se les podeban cullir as brancas ta dar-le-ne a lo bestiar de ferraina cuan faltaba pastura. Tamien cuan se poda (p. ex. en os fruitals) s'ha de parar cuenta perque en las brancas ye a on se concentran os meristemos (puntos de creiximiento en as plantas) y si s'ixarraman no i pueden escapar mes per la branca d'a on s'haigan quitato.
O termino percullo, u tamién dito fillo, fa referencia a las brancas que escapan en a base d'o tronco u en as venas superficials de cualques especies d'árbols, como la figuera u l'avellanera.
Se veiga tamién
thumb|right|Brancas d'un arbusto de chardín escapando.
Hanau
Hanau ye una ciudat de Hesse, Alemanya.
Trobath
Trobath (en francés Troubat) ye una comuna occitana en o departamento francés d'Altos Pireneus, districto de Banyeras de Bigorra, cantón d'a Val de Varossa y rechión d'Occitania. A comuna yera parte de l'antiga provincia de Bigorra.
A suya población ye de 53 habitants (1999) en una superficie de 2,79 km², con una densidat de población de 19,00 hab/km².
Saint-Sulpice-de-Favières
Saint-Sulpice-de-Favières ye una comuna situata en o departamento francés d'Essonne, o districto d'Étampes, o cantón de Dourdan y a rechión d'a Isla de Francia.
A suya población ye de 325 habitants, en una superficie de 4,37 km².
Tulga
Tulga estió un sobirán de los visigodos reinó dende l'anyo 639 u 640 dica lo 16 d'abril de 642.
Mencions en fuents aragonesas
Mencionan a Tulga en la "Cronica de Sant Chuan de la Penya":
Poseidón
250px|thumb|Estatua de Neptuno en [[Bristol (Inglaterra).]]
Poseidón u Posidón (en griego antigo Ποσειδῶν) ye o dios d'o mar, as tronadas y, como «Achitador d'a Tierra», d'os tierratremos en a mitolochía griega. O nombre d'o dios marín etrusco Nethuns fue adoptau en latín ta Neptún (Neptunus) en a mitolochía romana, estando toz dos dioses d'a mar analogos a Poseidón.
As tablas en lineal B amostran que Poseidón fue venerau en Pilos y Tebas en a Grecia micenica de finals d'a Edat d'o Bronze, pero fue integrau en o panteón olimpico posteriormente como chermano de Zeus y Hades. Poseidón tenió muitos fillos y estió protector de muitas ciudaz helenas, encara que perdió o concurso por Atenas contra Atena. Le'n dedicoron un himno homerico.
Roy Scheider
Roy Scheider (nombre artistico de Roy Richard Scheider), naixito d'Orange (Nueva Jersey) o 10 de noviembre de 1932 y muerto en Little Rock (Arkansas) o 10 de febrero de 2008, estió un actor estausunidense.
Premios
O actor Roy Scheider fue nominato en 1979 a l'Oscar a o Millor Actor por o suyo papel en a cinta All That Jazz, dirichita por Bob Fosse.
Torre Fermosa
Torre Fermosa (Torrehermosa en castellano) ye un municipio aragonés d'a provincia de Zaragoza situau en a comarca d'a Comunidat de Calatayú. A suya población ye de 69 habitants (2015), en una superficie de 21,07 km² y una densidat de población de 3,37 hab/km².
Toponimia
O toponimo Torre Fermosa ye transparent en aragonés. En l'anyo 1136 en o documento de división d'as mugas diocesanas entre Tarazona y Sigüenza, en o que Deza y Ciuela quedarían pa lo bispato d'este zaguer, se i lei:
Solido bizantín
Lo solido tien dos fraccions: lo semis, equivalent a 1/2 solido, y lo trient, equivalent a 1/3 de solido. En latín lo plural de solido (solidus) ye solidii.
La palabra solidus la heba emplegata enantes Dioclecián (284-305) pa dicir la moneda d'oro que éll mesmo introdució y que yera diferenta de la que introduciría dimpués Constantín I. La moneda teneba una valura teorica de 1/72 de la libra romana (d'alto u baixo 4,5 g). Los solidii yeran más amplos y finos que l'aureu, fueras de bellas emisions de baixa calidat de l'Imperio Romano d'Orient. Tamién se producioron semissis (meyo solido) y tremissis (un tercio de solido).
Saint-Vrain (Essonne)
Saint-Vrain ye una comuna situata en o departamento francés d'Essonne, o districto de Palaiseau, o cantón de Brétigny-sur-Orge y a rechión d'a Isla de Francia.
A suya población ye de 2790 habitants, en una superficie de 11,57 km².
Solido bizantín
Lo suyo prestichio se basaba en la permanencia de lo suyo peso y la suya pureza.
Los primers solidos (solidii) levaban la imachen de l'emperador Constantín I en l'anverso u cara principal y bella alegoría pagana romana en lo reverso, que la cambeoron por una imachen de la cruz griega u un anchel dimpués de 313 (legalización de lo Cristianismo).
Quan reinaba l'emperador Chustinián II (685-695 y 705-711), las imachens de los emperadors las acunyaban en lo reverso, quedando una representación de Cristo en la cara principal.
Lo califa omeya Abd al-Malik ibn Marwan acunyó entre los anyos 691 y 692 una moneda dita dinar, que teneba las mesmas caracteristicas de pureza y peso de lo solido bizantín, agudizando la baralla politica, relichiosa y militar que i heba entre l'Imperio Bizantín y lo califato Omeya. Lo califa establió en l'anyo 697 que lo dinar levase marcatos versos de l'Alcorán en as dos caras.
La acunyación de lo solido la interrumpió l'emperador Aleixo Comneno (1081-1118), que la cambeó por atra de mayor pureza dita hyperpyron.
La palabra soldato deriva de solidus, fendo referencia a que a los soldatos lis se pagaba con solidos. La palabra Solidus tamién ye l'orichen de la palabra sueldo.
Gara d'EUR Magliana
A gara de EUR Magliana (en italiano, stazione di EUR Magliana) ye una gara de ferrocarril an s'achuntan a linia B d'o Metro de Roma y a linia de tren de redolada Roma-Lido. Estió debantada en 1924 como una gara de ferrocarril y ampliata en 1955 como gara soterrania d'a rete de metro.
En a dentrada d'a gara están bells mosaicos d'o Premio Artemetro Roma. Bells pintors son o italiano Antonio Passa y l'hongaro Tamás Lossonczy.
María de Chipre
María de Chipre u María de Lusignan naixita en l'anyo 1279 y muerta en Tortosa en 1319, estió princesa de Chipre y reina consorte d'a Corona d'Aragón entre 1315 y 1319 por su matrimonio con Chaime II d'Aragón.
Biografía
Filla d'Hugo III, rei de Chipre y de Cherusalén y d'Isabel d'Ibelín. Yera nieta por vía paterna d'Henrique de Poitiers y Isabel de Lusignan y por vía materna de Guido d'Ibelín y Felipa de Berlais. Chermana d'o senescal de Chipre Felipe d'Ibelín.
O 15 de chunio de 1315 se casó por poders con Chaime II en a seu de Santa Sofía de Nicosia y en persona o 27 de noviembre d'o mesmo anyo en a seu de Chirona. No tenió descendencia.
Murió o mes de setiembre de 1319 en Tortosa.
Sepultura
thumb|250px|Sepulcre d'a reina María de Chipre, muller de [[Chaime II d'Aragón, en a Seu de Barcelona.]]
En morir a reina, o suyo cadáver recibió sepoltura en o Convento de Sant Francisco de Barcelona, a on a o largo d'a Edat Media fuoron apedecaus a-saber-los miembros d'a familia reyal aragonesa, como o rei Alifonso III d'Aragón. Astí permaneixió apedecau o cadáver d'a muller de Chaime II mientres cuantos sieglos, dica que en 1835 o Convento de Sant Francisco fue espaldau, y a mayoría d'as restas d'as personas reyals que se i trobaban, incluyindo a reina María de Chipre, fuoron tresladaus enta a Seu de Barcelona.
En o sieglo XX, as restas d'a reina fuoron ficadas en un sepulcre, en o costau ezquierdo de l'Altar Mayor d'a Seu de Barcelona, a on tamién se troban as restas mortals d'atras dos reinas d'Aragón, a reina Constanza de Sicilia, muller de Pero III d'Aragón, y a reina Sibila de Fortià, quarta muller de Pero IV d'Aragón. En o mesmo sepulcre tamién descansan as restas d'a reina Alionor d'Aragón, reina de Chipre por o suyo matrimonio con Pero I de Chipre, y nieta de Chaime II d'Aragón. Os sepulcres, en os que as restas d'as reinas fueron ficadas en 1998, fuoron reyalizaus por l'artista catalán Frederic Marès.
Georgina Rodríguez
Georgina Rodríguez Hernández (Buenos Aires, Archentina, 27 de chinero de 1994) ye una modelo y interpresaria archentina, nazionalizada española que se dio a conoxer como a parella d'o futbolaire Cristiano Ronaldo en 2017. Dende alavez ha protagonizado moltetut de pasarelas, reportaches, revistas de moda y programas de televisión.
Georgina naxió o 27 de chinero de 1994 en Buenos Aires (Archentina), pero vivió tota a suya vida en Jaca, Aragón. Ye filla de pai archentino, de nombre Jorge Rodríguez y mai española, de nombre Ana María Hernández; como ella mesma ha confesau: "O mío pai és argentí i a mía mai és de Murcia. Se marcharona ta Buenos Aires dan a mía chirmana Ivana porque ellas conoixesen a la familia d'o mío pai. Dezidieron quedar-se un tiempo e naxié yo. L'o mío pai intentó convenzer a la mía mai ta ir a Archentina, pero no lo conseguió y, cuan tenió un tiempo, se fuo a Murcia. Dimpués, nos tresladaremos a vivir a Jaca". O 2016 se treballó como emplegada en una botiga Gucci de Madrit entre cuantos meses y, dimpués, en a botiga de Prada en El Corte Inglés.
Empezó una relazión con Cristiano Ronaldo a meyaus d'o 2016, anque confirmoron a suya relazión ofizialmén un año dimpués. Tenioron a la suya primera filla, Alana Martina en noviembre d'o 2017, estando a cuartena filla d'o futbolaire. En octubre de 2021, a parella anunció o suyo segundo preño.
Les Ormes-sur-Voulzie
Toponimia
Os habitants de Moulin d’Ocle dependeban d’a parroquia de Chalmaison, que yera luent y a vegadas imposible d’arribar-ie por as creixidas d’o rio Voulzie. Alavetz en o sieglo XII demandoron una autorización pa construir una capiella. Ista capiella se debantó a o nord d’un campo d’urmos (en francés “ormes”), a l’ueste d’o chemin Perré (hue carrera de Bray). Ista capiella atrayó también a os pocos habitants de Couture, que dependeban d’a ilesia de Paroy. Bellas casas y un cementerio estión construitos arredol d’a nueva capiella, y asinas naixió Les Ormes (Le Bourg).
L’apelliu lo prene d’o río Voulzie.
Extinction Rebellion
thumb|Símbolo de Extinction Rebellion Extinction Rebellion u tamién XR (en aragonés Rebelión cuentra la Extinción) ye un movimiento social mundial que lo suyo obchectivo ye influyir sobre los gubiernos d'o mundo y las suyas politicas meyoambientals per medio de l'acción dreita y la desobediencia civil.
Extinction Rebellion encetó las suyas actividatz en octubre de 2018 en o Reino Uniu dimpués d'una carta ubierta d'un grupo de bells cient academicos clamando a l'acción en cuentra d'a crisi ecolochica. En chulio de 2019 se formó l'ala choven d'o movimiento clamada XR Youth (en aragonés chovenalla d'o XR) con chent que ha naixiu dimpués de 1990.
thumb|Bloqueyo d'una carrera per parti de Extinction Rebellion en [[Londres en noviembre de 2018.]]
Gátova
Gátova (en castellano; Gàtova en catalán) ye un municipio valenciano de la provincia de Valencia, situato en la comarca de lo Campo de Turia y partiu chudicial de Liria.
La suya población yera de 429 habitants en 2012, en una superficie de 30,4 km² con una densidat de población de 14,11 hab/km².
Cheografía
La localidat de Gátova ye situata a 560 metros d'altaria dencima de lo ran de la mar, a una distancia de 48 km de la ciudat de Valencia, la capital de la suya provincia y de lo País Valenciano.
Historia
Fue repoblato por chent de Segorb. Ha perteneixito historicament a la comarca de l'Alto Palancia, y dica 1995 fació parte de la provincia de Castellón.
Parla
Se i charra castellano churro con seseyo.
Ucraineses
Os ucraineses (en ucrainés українці) habitan Ucraína y zonas d'os países buegants, en especial Rusia. Charran una luenga eslava oriental y cristianos, u ortodoxos u uniatas. Son un pueblo eslau oriental con orichen común con os rusos y que se'n diferencian por haber tenito una historia politica en simbiosi con os polacos. En o censo de 1989 os ucraineses yeran uns 37.419.000 en Ucraína, y os ucraineses fuera d'Ucraína en 1989 yeran: 4.363.000 en Rusia, 600.000 en Moldavia, 291.000 en Belarrusia, 45.000 en Lituania en 1989, 92.000 en Letonia, 48.000 en Estonia, 48.000 en Eslovaquia en 1988, 67.000 en Rumanía en 1992, y 185.000 en Polonia (estimación).
Etnonimo
En buena part d'a suya historia han feito servir o etnonimo rusyni ("rutens"). O etnonimo "ucrainés" s'ha iu cheneralizando en os sieglos XIX y XX dica plegar a totas as zonas habitadas por o mesmo grupo etnolingüistico, tamién fuera d'a tierra conoixida orichinariament como Ucraína.
Luenga
250px|thumb|Extensión d'a luenga ucrainesa a primers d'o sieglo XX A luenga ucrainesa ye eslava oriental como o ruso, pero tien muitos elementos comuns con o polaco. En o sieglo XIX bi habió dos stándards, l'auno basau en a parla de Kiev y l'atro basau en a parla de Galitzia Oriental. O stándard de Galitzia Oriental teneba o polaco como luenga culta de referencia y parolas que no se feban servir en a parla viva.
Modo de vida
Os modos de vida tradicionals d'os ucraineses son variatos, por ocupar una gran aria, con gran diversidat ecolochica. Os ucraineses occidentals u sudoccidentals, a l'ueste d'a linia Rivno-Kamenets son principalment pastors transhumants, cautivadors de cerials, criadors de vacumen y tocinamen y tamién silvicultors, a l'igual que os suyos vecins polacos, eslovacos y rumanos.
Os ucraineses d'o norte, a lo norte d'a linia Sumi, Kiev y Zhitomir-Rivno viven en una zona d'estepa y son en a suya mayor parte granchers, productors de lactios, de cerials, cautivadors de lino u silvicultors.
Os ucraineses d'a zona central y sudoriental en linias chenerals viven a lo sud d'a linia Kiev-Poltava, en una zona d'estepa, son criadros de bestiar y cautivadors de cerials, actividaz tradicionalment dificils en os periodos cuan as mugas no yeran seguras y sufriban os ataques d'os pueblos turquicos d'as estepas primero y d'o Khanato de Crimea, por o que dende a formación d'a Unión Polaco-Lituana heban de complementar-las con unas actividaz guerreras y saqueyadoras que facioron famosos a los cosacos ucraineses y rusos.
Relichión
200px|thumb|Seu de Santa Sofiya en Kiev, [[Patrimonio d'a Humanidat]] A relichión encara no aglutina a los ucraineses actuals. Os ortodoxos d'Ucraína y Belarrusia dependeban d'o metropolitano de Kiev, reestablito en 1361 dimpués d'a invasión mongola.
En o sinodo de Brest de 1596 o metropolitano de Kiev reconoixió l'autoridat d'o papa y naixió a "Ilesia Uniata" u greco-catolica. Encara que en o sieglo XVII muitos ucraineses s'oposaban a esta ilesia, permaneixendo en a Ilesia Ortodoxa orichinal, (o patriarca de Costantinoble nombró atro metropolitano ortodoxo de Kiev). Os uniatas s'expansionoron y en a Galitzia baixo dominio austriaco esdevinió a ilesia nacional d'os ucraineses, a lo tiempo que despareixeba por a fuerza en os territorios d'os ucraineses baixo l'Imperio Ruso.
En primerías d'a decada de 1920 bi heba una ilesia autocefala especificament ucrainesa, esclafata por Stalin en primerías d'a decada de 1930, continando entre os ucraineses emigratos.
En 1946, con o cambio de mugas y o paso de Galitzia Oriental a la RSS d'Ucraína os uniatas fuoron adhibitos a la fuerza a la ilesia ortodoxa, encara que a Ilesia Greco-Catolica siguió existindo en a clandestinidat y entre os ucraineses emigratos. Actualment a Ilesia Uniata ha tornato a Ucraína pa reclamar os edificios que fuoron confiscatos por a fuerza y recuperar as congregacions que fuoron forzatos a pasar-sen a la ilesia ortodoxa.
Edat Meya
Dimpués d'a redota d'Atila quedan ostrogodos en Crimea, y alanos entre o Kubán y o Caucas. En l'actual Republica de Moldavia y zonas forestals d'o norte y este d'Ucraína bi ha pueblos eslaus como os antos. A historia posterior d'Ucraína será una historia de luita entre pueblos sedentarios eslaus contra invasors turquicos nomadas que entran periodicament en as planas ucrainesas dende Asia.
thumb|left|200px|Maidan Nezalezhnosti en Kiev.
En o terreno estepario d'o sud, centro y l'este d'Ucraína, os repuis de pueblos iranios s'asimilan con os pueblos turquicos nomadas pa formar una nueva identidat etnica: os ditos (proto)bulgaros. Bi'n ha chacimientos arqueolochicos entre zaguerías d'o sieglo VI y primerías d'o sieglo VIII.
Entre zaguerías d'o sieglo VII y primerías d'o sieglo VIII apareixe atro pueblo turquico en Ucraína, os gazaros, que arqueolochicament corresponden con a dita cultura de Salkov. Os hongaros, un pueblo vasallo d'os gazaros, ocupó as actuals Ucraína occidental y Moldavia.
L'Imperio Gazaro teneba una clase dirichent diferent a atros pueblos turquicos. Fomentó a sedentarización d'o suyo pueblo, a fundación de ciudaz y o comercio; teneban habilidat diplomatica y se convirtión a o chudaísmo. Dimpués de conoixer una prosperidat comercial desapareixió por a presión conchunta d'os pazinacos, que invadiban dende l'este, y d'os eslaus orientals, que invadiban dende o norte y l'oeste, on bi heba prencipaus poderosos como o Prencipau de Kiev. Kiev amanixió en una crucillata de rotas comercials entre Bizancio y os escandinavos. thumb|right|250px|Mapa de la [[Rus de Kiev, en o sieglo VII. Mientres a Edat d'Oro de Kiev, o territorio d'a Rus de Kiev s'estendillaba por o norte de l'actual Ucraína, encara que tamién por l'ueste de l'actual Rusia y por Belarrusia.]]
Os pazinacos empentoron a os hongaros ta Panonia, l'actual Hongría, y s'establioron en Ucraína occidental. Os mesmos pazinacos yeran empetatos por atro pueblo turquico, os uzos, y os uzos por os kipchaks u cumans. Estos pueblos turquicos farán siempre una falca entre os eslaus orientals y os griegos bizantins. Kiev entró en decadencia porque os pueblos d'as estepas tallaban a rota d'o Dniéper muitas vegatas.
O reino kipchak despareixerá en o sieglo XIII por a conquiesta mongola. Kiev ye saqueyato en 1240 y pierde o suyo papel de centro politico pa os eslaus orientals locals. O centro politico se desplaza a atros puestos. Os prencipaus eslaus orientals de Galitzia y Volinia, mugants con Polonia resistirán.
Se formará o Khanato d'a Horda d'oro por trestallamiento de l'Imperio Mongol. Os mongols asimilatos a os turquicos quipchac esdevendrán tartaros, en a peninsula de Crimea por eixemplo os tartaros crimeus), y prendrán a relichión musulmana.
En os millors tiempos d'a Unión Polaco-Lituana ye cuan se produce a deseparación d'os tres grans pueblos eslaus orientals. Os rusos son fuera d'esta unión y tienen una historia y tradición politica diferent. En 1569 se produz a deseparación entre ucraineses y belarrusos, cuan os primers pasan a depender en Polonia y os segundos siguen dependendo en Lituania. Os belarrusos levan asociatos con os lituanos mas de dos sieglos.
En o sieglo XVII os cosacos d'o sud de Kiev y d'o Dniéper se rebelan baixo Bogdan Khmelnytskii. En 1654 Bogdan Khmelnytskii acceptó l'autoritat rusa y Kiev chunto toz os territorios cosacos a l'este d'o Dniéper pasoron a depender de Rusia, quedando encara baixo control polaco encara l'ueste d'o Dniéper. Encomienza d'esta traza un periodo en que a influencia rusa ye mas gran por cada vegada.
Expansión rusa enta o sud y surueste
En o nord-este de l'actual Ucraína os rusos van conquerindo territorios a os tartaros a poquet pa asegurar a suya muga sud. Os rusos organizan en a rechión de Khárkiv unas linias fortificatas y fan venir soldatos-colons. Este territorio se dirá Ucraína, (a “marca”, a “muga”), encara que os rusos li deciban mes bien Rusia Chicota, como prolongación d'a Gran Rusia centrata en Moscú. Os cosacos d'esta zona serán conoixitos como cosacos ucraineses a diferencia d'os cosacos d'o Don, y no son os mesmos cosacos que os zaporizhians d'o Dniéper u atros cosacos que yeran en a Unión Polaco-Lituana u en a Republica d'as Dos Nacions
Baixo o reinato de Catarina II (1762-1796) os repartos de Polonia fan que a mayor part d'a Ucraína actual (de fueras de Galitzia) pase a fer part de l'Imperio Ruso y tendrá consecuencias pa os cosacos zaporizhians y tartaros. Os otomans encomienzan una guerra en 1768 pero pocos anyos mes tarde os rusos conquieren Tauride y Crimea, entrando dimpués en Moldavia, Vlaquia y plegando dica Bulgaria. Por o Tractau de Kutchuk-Kainardji (16 de chulio de 1774) os otomans ceden a Rusia Azov, Kertch (cabo oriental de Crimea) y a costa entre o Dniéper y o Bug. O Khanato de Crimea, incluita a Tauride, esdevién un estato independient. thumb|300px|As tres [[particions de Polonia.]] O exito ruso fa preoucupar-se a os austriacos, que fan liga con os prusianos y obtienen de Rusia en compensación o primer reparto de Polonia (1772). D'esta traza Austria prene una tierra etnicament ucrainesa, Galitzia Oriental, con capital en Lviv, y amés obtién de l'Imperio Otomán a zona norte de Moldavia, en parte habitata por ucraineses, y que esdevendrá Bucovina.
O ministro Potemkin encomienza una colonización con poblacions cristianas fundando Khersón en 1778 y Mariúpol en 1779. En 1783 Rusia s'annexiona o Khanato de Crimea y os otomans lo reconoixen como feito consumato. A colonización contina con a fundación de Sebastopol en 1784, Iekaterinoslav en 1786. En 1787 os otomans atacan l'Imperio Ruso pero pierden y os rusos ocupan Yedisán, plegando dica o río Dniéster, que por o Tractau de Iaşi en 1792 será a muga entre l'Imperio Ruso y l'Imperio Otomán.
Dimpués de vencer a os otomans, l'Imperio Ruso consigue con o segundo y tercer reparto de Polonia ocupar Volhinia y Podolia, cualques territorios d'a Unión Polaco-Lituana poblatos por ucraineses. En 1812, a guerra en 1806 contra os otomans permite a os rusos ocupar Besarabia (a metat oriental de Moldavia), con Buchac.
O sieglo XIX en as arias de colonización d'o sud
Baixo os zars, Ucraína esdevinió o granero de l'Imperio Ruso, con as famosas tierras negras (u chernozem). Ucraína tamién representaba a frontera maritima sud de Rusia con a base naval de Sebastopol y lo puerto comercial d'Odessa, fundato en 1796, y desembolicato entre 1803 y 1814.
Dende meyatos d'o sieglo XIX y sobretot con o desembolique d'o ferrocarril en 1870 bi ha una explotación d'os recursos minerals: a hulla d'a rechión de Donets y lo fierro de Krivoi-Rog. Amaneix una industria pesata con un capitalismo salvache. En conchunto en Ucraína oriental y meridional i heba un desembolique que recordaba a un país nuevo a lo estilo d'America.
O sieglo XIX en Ucraína occidental
En o sieglo XIX en Podolia y Volinia i habió pocos cambios. En 1839 a Ilesia Uniata fue adhibita a la Ilesia Ortodoxa rusa a la fuerza. En Galitzia, Bucovina y Rutenia subcarpatica representaban un estrato social con rango inferior a lo d'os polacos. En 1846, cuan os polacos lis se sublevan a las autoridaz imperials austriacas, os ucraineses u rutens se sublevan a los nobles polacos, sublevacions que as tropas austriacas consiguen sofocar. A Ilesia Uniata se mantién firme entre os ucraineses u rutens baixo dominio austrohongaro y contribuye a fer-los sentir diferents tanto d'os polacos catolicos como d'os rusos ortodoxos. A politica hongara consigue que os rutens que viviban en Transleitania u reino d'Hongría (Rutenia subcarpatica sobretot) se sientan diferents d'os rutens de Galitzia y Bucovina que viviban en o reino d'Austria, y con o tiempo a denominación de rutén designará especialment a los de Trasleitania.
Os anyos 1917-1920
thumb|250px|Soldatos de l'Exercito ucrainés. Dende a sulsida l'Imperio Zarista se costituye en Kiev o 15 de marzo de 1917 una Rada (u consello) que de seguida tien un amplo refirme popular. Os miembros proceden d'a Sociedat d'Ucraineses Progresistas (y os suyos simpatizants), que dende 1908 s'encerrinan en conseguir por os cauces legals o reconoiximiento d'os dreitos d'os ucraineses y un estatuto d'autonomía.
En noviembre de 1917, a Rada proclama a Republica Democratica d'Ucraína y constituye un Gubierno, con o socialdemocrata Symon Petliura como ministro d'a Guerra. Os bolcheviques optan en primeras por participar-ie, pero dimpués renuncian y estableixen o 25 d'aviento una republica rival en Khárkiv, refirmata por os soviets d'a cuenca d'o Donets. En chinero atacan Kiev. A Rada, replegata en Jotimir, proclama alavez a independencia d'Ucraína o día 28 d'aviento, y encomienza negociacions con Alemanya y l'Imperio Austrohongaro, que rematan en o tractau firmato en Brest-Litovsk o 9 de febrero de 1918. As Potencias Centrals reconoixen a independencia d'Ucraína y prometen que dimpués d'a guerra os rutens d'Austria-Hongría tendrían un estatuto d'autonomía. O 3 de marzo o Gubierno bolchevique ha de firmar o Tractau de Brest-Litovsk y reconoixer entre atras concesions a independencia d'Ucraína.
Alemanya y Austria-Hongría ocupan dende marzo Ucraína pa espleitar a collita de cerials. Posan a Pavlo Skoropadski en o poder con o títol de hetman (atamán) o 28 d'abril, disuelven a Rada y engarcholan a Petliura.
Guerra civil y caos
A retirata d'os alemans y austrohongaros en noviembre de 1918 en perder a Primera Guerra Mundial fa que i haiga un vueito de poder en Ucraína y que amaneixcan faccions enfrontinatas:
En Galitzia Oriental os rutens dominan Lviv en primerías de noviembre y demandan a unión con una Ucraína independient. Pero os polacos ocupan Lviv o 22 de noviembre y controlan o conchunto de Galitzia Oriental en mayo de 1919.
Petliura, liberato por os alemans s'apodera de Kiev o 14 d'aviento de 1918. Lo atacan os bolcheviques o 6 de febrero de 1919 y en abril ha de replegar-se ta Kamenets-Podolsk. Prebará de nuevo tornar en agosto y en mayo de 1920 con os polacos.
En as bocas d'o Dniéper o cabo de banda Grigoriev se presenta como hereu d'os Zaporizhians, y estableix o suyo cuartel cheneral en Alexandría, lanzando expedicions dica a Mar Negra.
Mes enta l'este l'anarquista Nestor Makhno organizó en abril de 1917 una Unión de campesins en Goulai Plé, a lo nord-este de Mariúpol. Se mantién en a rechión tot l'anyo 1918 en guerra de guerrillas contra os ocupants alemans y austrohongaros. En primerías de 1919 controla o territorio entre a mar d'Azov y Iekaterinoslav, y resiste a presión d'os exercitos rusos blancos d'Anton Ivanovitch Denikin, instalatos en a rechión d'o baixo Don y refirmatos en os cosacos de Kubán.
Os desembarcos de tropas aliatas en aviento de 1918 rematan en fracasos. Os griegos en Khersón y Nikilaiev son atacatos por os cosacos de Gregoriev en febrero de 1919. Os franceses, que heban plegato ta Odessa y Crimea, se retiran por no tener res que fer. Os britanicos se mantienen en a costa oriental d'a Mar Negra, on refirman a Denikin y mantienen en Cheorchia unas posicions pa asegurar-se o control d'o petrolio de Bacú. A evacuación francesa permite a los bolcheviques ocupar Odessa, saqueyata por Grigoriev, y dimpués Crimea. En mayo vencen a las bandas de Grigoriev, que ye asesinato o 27 de chulio. thumb|right|250px|Mapa con as mugas probisionals d'Ucraína en [[1919.]] En primavera de 1919 a situación ya yera mes clara. Denikin fa una gran ofensiva y ocupa en verano Crimea, Odessa y Kiev. Dende as posicions ucrainesas decide d'abanzar ta Moscú, arriba en Oroel o 13 d'octubre, pero ye aturato en Tula. O Exercito Royo responde y con o refirme de Makhno recupera o control de tot o país de fueras de Crimea, a on se retiran os blancos mandatos por Piotr Nikolaievitch Wrangel dende abril de 1920.
Tamién fendo parte d'a guerra polaco-sovietica en abril de 1920 Petliura y os polacos atacan l'ueste d'Ucraína y prenen Kiev o 6 de mayo. Wrangel abanza enta o norte arribando en Iekaterinoslav y Mariúpol. En chulio o Exercito Royo refusa a los polacos dica Lviv. Dimpués d'o contraataque d'os polacos as hostilidaz cesan en octubre. D'esta traza os royos pueden atacar con mes fuerza a los blancos en Crimea en noviembre. En noviembre 135.000 personas son evacuatas vía maritima dende Crimea, d'as que 70.000 yeran soldatos. O Exercito Royo prene Sebastopol o 15 de noviembre. Makhno ye o zaguero que lis queda a los bolcheviques por sozmeter. Se refuchia en Rumanía en agosto de 1921 y morirá en París en 1934, no sin antes haber conoixito en Durruti.
O resultato d'istas tres anyatas ye que Ucraína en surte arrasata. Kiev ha camveyato de mans nueu vegatas. Bandas de chinetz rivals feban destrozas por totas parz, traicionando a un bando u atro (os cosacos de Kubán traicionoron a Denikin). I habió muitos pillaches y mortaleras, y os ucraineses de Petliura facioron pogroms antichodigos en febrero-abril de 1919 en Podolia, a l'igual que os blancos de Denikin en chulio-agosto de 1919.
Sovietización d'Ucraína
thumb|right|250px|Victimas de l[[Holodomor en Khárkiv en 1933.]] Instituita o 14 de marzo de 1919, a Republica Sovietica d'Ucraína esdevien o 30 d'aviento de 1922 una d'as Republicas costitutivas d'a Unión Sovietica (con Rusia, Belarrusia y Trascaucasia). A capital, establita en Khárkiv en 1923, tornará ta Kiev en 1934. En os anyos 1920 se revalorizará a luenga y cultura ucrainesas, en o periodo dito d'a Ucrainización. Se creyará una ilesia autocefala ortodoxa en Kiev. Dende setiembre de 1920 un decreto obliga a l'uso de l'ucrainés en l'amostranza. En agosto de 1923 l'ucrainés s'estendilla enta toz os campos de l'Administración. En a practica ye un bilingüismo ucrainés/ruso. Encara que a Nueva Politica Economica (NEP) leva efectos positivos, poco dimpués encomienza a era Stalin, con colectivización agricola, polarización ciudat-campo y entre 1932 y 1933 una gran mortalera por fambre organizata por o stalinismo, con cifras que podioron plegar dica os 7 millons de muertos. Tamién exterminoron a la elite intelectual ucrainesa.
Segunda guerra Mundial
thumb|250px|Soldatos sovieticos mientres a [[batalla d'o Dnieper.]] Dimpués d'a invasión de Polonia por as tropas d'o Tercer Reich en setiembre de 1939, a Unión Sovietica alcordó repartir-se o territorio polaco con os alemans, y s'aneixionó Ucraína por una parte d'os cabos de Polonia: Volinia y Galitzia Oriental, rechions habitatas por ucraineses. En chunio de 1940 s'adhiben, dimpués d'un ultimatum a Rumanía, Bucovina d'o Norte y Besarabia d'o Sud (o resto de Besarabia será a RSS de Moldavia). Poco dimpués as minorías alemanas de totas ixas zonas (alemans d'a Mar Negra) serán deportatas t'Alemanya.
A conquiesta d'Ucraína por os alemans, con aduya de Rumanía, que quereba recuperar Moldavia, encomienza o 22 de chunio de 1941 (Operación Barbarroya) y remata en octubre. Bi ha una reorganización territorial feita por o Tercer Reich:
A rapideza de l'abance alemán deixa a las poblacions locals sin reación inmediata. Os Einsatzgruppen proceden a fer mortaleras de chodigos, que son acotolatos en 1942 con participación de voluntarios ucraineses, a l'inte que s'acelera a leva por os servicios de Fritz Sauckel d'a man d'obra masculina y femenina. Os ucraineses fan parte, chunto con os polacos, d'a mayor parte d'os Ostarbeiter trasladatos a los campos de treballo en Alemanya u a los campos de concentración. A resistencia se fa mes dificil d'organizar que en Belarrusia por no haber-ie extensas zonas paulencas u forestals.
Cualques ucraineses s'alistan en o campo alemán: milicians rutens persiguen a los chodigos de Galitzia Oriental, y os guardias d'os campos d'exterminio de Polonia son ucraineses con uniforme negro d'as Schutzstaffel. Ucraineses de Galitzia formoron a 14ª Waffen Grenadier Division der SS Galicische, mandata por o SS-Brigadeführer Pavlo Schandruk, amás d'atras unidaz mes chicotas.
En Volinia amaneix un movimiento clandestino contra os alemans y os sovieticos. Lo diriche Stefan Bandera, a qui os alemans ensopinan y internan en un campo de concentración. Os banderistas encara luitarán dimpués de 1945 contra os sovieticos.
Dimpués d'a batalla de Stalingrado l'Exercito Royo sovietico reocupa Ucraína entre agosto de 1943 y chulio de 1944. A destrucción ye masiva, y os alemans practican a politica de tierra cremata en albandonar o país. O numero d'ucraineses muertos en a Segunda Guerra Mundial a mans de sovieticos u d'alemans s'eleva a 6 millons.
Postguerra
160px|thumb|left|Escudo de l'antiga [[Republica Socialista Sovietica d'Ucraína.]] En l'anyo 1945 cuasi toz os ucraineses son reunitos en una mesma republica, a Republica Socialista Sovietica d'Ucraína: amés d'os ucraineses de territorios que antes yeran de Polonia (Volinia y Galitzia Oriental) u de Rumanía (Bucovina d'o Norte), os sovieticos han ocupato Rutenia subcarpatica (que Checoslovaquia cedió a la Unión Sovietica o 29 de chunio de 1945). Se procede a un cambio de población: mes d'un millón de polacos d'Ucraína occidental son trasladatos ta Polonia, mientres que os ucraineses d'a rechión de Chelm (a l'este de Lublin) son trasladatos ta Ucraína.
Ucraína fa parte d'os miembros fundadors d'a ONU en 1945 en rematar a guerra. Os anyos d'a postguerra son igual de duros que os d'o periodo d'entreguerras, entre 1946 y 1947 bi ha fambre. Stalin se planteyó castigar a los ucraineses por a suya presunta colaboración con as Potencias de l'Eixe, a l'igual que fació con os tartaros de Crimea, os calmucos y atros "pueblos castigatos", pero no i heba prou puesto en Siberia y Asia Central pa toz os ucraineses. Optó por deportar-ne uns cuantos cientos de mils. D'esta traza en Siberia y Cazaquistán ye posible de veyer comunidaz ucrainesas ixemenatas.
Os lemki d'o sudeste de Polonia seguiban luitando por a suya independencia y incorporación a Ucraína con actividaz terroristas. Fuoron deportatos y ixemenatos por tot Polonia en a "Operación Vistula".
O movimiento de renovación nacional torna a existir en Ucraína dimpués d'a muerte de Stalin. Nikita Kruschov yera ucrainés y lo tolera, pero o movimiento de renovación nacional s'infiltra en o Partito Comunista Ucrainés y en 1972 Leonidas Breznev torna a las represions y purgas. O primer secretario, Petro Chelest, sospeitoso de nacionalismo, ha de ceder o puesto a l'ultraconservador Vladimir Chtcherbytsky, en o poder dica 1989.
Castellanos
Os castellanos (en castellano castellanos) son os habitants de Castiella y un d'os components més importants d'o pueblo espanyol. En un sentito historico serían castellanos tamién os habitants d'atras partz de l'antiga Corona de Castiella que fuoron repoblatas por castellanos diferenciando-sen d'os bascos, gallegos, asturianos, leyoneses, que mantenioron en mayor o menor mesura a suya identidat como pueblo diferent baixo os mesmos monarcas.
Identidat
Por a suya importancia numerica, a posición central y a importancia de l'idioma como vehiclo de comunicación entre os diferents pueblos d'a peninsula, a Espanya unificata ha tendito a identificar-se con o pueblo castellano més que con atros pueblos peninsulars, en especial dimpués d'a Guerra de Succesión Espanyola. D'esta traza os habitants de Castiella no fan distinción entre a suya identidat castellana y a suya identidat espanyola, como si que han feito siempreo os bascos u dende o sieglo XIX os catalans.
Os andaluces y murcians historicament s'han identificato como castellanos pero actualment no se gosan identificar como tals, por a suya posición periferica, por tener atros centros politicos, y haber desembolicato diferencias culturals.
Tamién dende as rechión_nativa1 perifericas d'o nord-este s'identifica "castellano" dende o punto de vista etnolingüistico con qualsiquier habitant d'Espanya que parle castellano como luenga materna. D'esta traza pueblos en un grau abanzato de perduga d'a luenga propia como os aragoneses, navarros y leyoneses son identificatos como castellanos por part d'os catalans y valencianos.
Modo de vida tradicional
En un amplo territorio como Castiella os modos de vida tradicionals son muito variatos. En o medio rural castellano ye muito extendillata una agricultura cerealistica extensiva, y en o pasato una transhumancia de bestiar ovín destinato a la producción lanera (a Mesta), controlata por a monarquía. Tamién bi ha zonas de vinyas y oliverals. De fueras d'en o Reino de Murcia, en os territorios habitatos historicament por os castellanos no s'ha desembolicato una agricultura mediterrania de reganos d'a mida d'a Huerta Valenciana u a val d'Ebro.
Historia
A etnochenesi d'o pueblo castellano se troba entre l'alta Edat Meya y a baixa Edat Meya tierras d'o norte d'a provincia de Burgos y sud de Cantabria, que representaban a muga oriental d'o Reino Astur-Leyonés, repoblato baixo unas condicions especials con labradors militarizatos que se rechiban por un dreito propio diferent a lo "Fuero Chuzgo" d'o resto d'o reino. A tierra de Castiella se constituyó en condau, y s'independizó d'o Reino de Leyón, pa dimpués esdevenir un reino independient.
O Reino de Castiella creixió muito en os sieglos que duró a reconquiesta, y con a ocupación d'o centro y sud d'a Peninsula Iberica os castellanos esdevinioron a principal grupo etnolingüistico u nación d'esta peninsula. Os mozarabes d'a meseta sud s'asimoloron a los castellanos.
Con a unificación d'as coronas de Castiella y Aragón a fins d'o sieglo XV os castellanos representoron por o suyo peso demografico o pueblo més important politica y culturalment d'os estatos baixo a sobiranía d'os reis d'Espanya, y dende ixe inte a historia d'os castellanos ye enreligata con a historia d'Espanya. A creyacioń d'a Universidat de Salamanca creya foco de cultura castellana y en castellano en o sud d'o Reino de Leyón contribuye a castellanizar cultural y lingüisticament a los leyoneses locals, que son entre meyo d'os leyoneses d'a norte y d'os estremenyos d'orichen y luenga leyonesa. En o sieglo XVI avanza tamién a castellanización lingüistica, cultural y politica d'os aragoneses d'a val d'Ebro y as comunidatz aragonesas.